CELEX: 32021R0775
Language: lt
Date: 2021-05-11 00:00:00
Title: Komisijos įgyvendinimo reglamentas (ES) 2021/775 2021 m. gegužės 11 d. kuriuo nustatomos Europos Parlamento ir Tarybos reglamento (ES) Nr. 952/2013 taikymo taisyklės, susijusios su Europos Sąjungos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarime išdėstytomis nuostatomis, leidžiančiomis nukrypti nuo kilmės statusą turinčių produktų taisyklių

2021 5 12   
               
               
                  LT
               
               
                  Europos Sąjungos oficialusis leidinys
               
               
                  L 167/3
               
            
         KOMISIJOS ĮGYVENDINIMO REGLAMENTAS (ES) 2021/775
         2021 m. gegužės 11 d.
         kuriuo nustatomos Europos Parlamento ir Tarybos reglamento (ES) Nr. 952/2013 taikymo taisyklės, susijusios su Europos Sąjungos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarime išdėstytomis nuostatomis, leidžiančiomis nukrypti nuo kilmės statusą turinčių produktų taisyklių
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 58 straipsnio 1 dalį,
         kadangi:
         
                     (1)
                  
                  
                     Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimas (2) (toliau – Susitarimas) Sąjungos vardu pasirašytas 2020 m. gruodžio 29 d.;
                  
               
                     (2)
                  
                  
                     Susitarimo antros dalies I antraštinės dalies 2 skyriuje apibrėžta sąvoka „produktų kilmė“ ir nustatyti administracinio bendradarbiavimo metodai. Susitarimo ORIG-2 priede (Konkretiems produktams taikomos kilmės taisyklės) pateiktas kilmės statuso neturinčių medžiagų apdorojimo ar perdirbimo operacijų, kurias reikia atlikti, kad iš jų pagamintas produktas įgytų kilmės statusą, sąrašas. ORIG-2A priede nustatytos alternatyvios taisyklės, kurias vietoj taisyklių, nustatytų ORIG-2 priede (Konkretiems produktams taikomos kilmės taisyklės), galima taikyti tam tikriems produktams, laikomiems Jungtinės Didžiosios Britanijos ir Šiaurės Airijos Karalystės kilmės arba Sąjungos kilmės produktais, neviršijant taikomos metinės kvotos;
                  
               
                     (3)
                  
                  
                     produktai, kuriems taikomos ORIG-2A priede nustatytos alternatyvios taisyklės, į Sąjungą gali būti importuojami, jei atitinka tame priede nustatytas sąlygas;
                  
               
                     (4)
                  
                  
                     ORIG-2A priede nustatytos metinės kvotos, siekiant užtikrinti veiksmingą jų valdymą pagal taikytinus Sąjungos teisės aktus, turėtų būti valdomos chronologine tvarka pagal išleidimo į laisvą apyvartą muitinės deklaracijų priėmimo datą, vadovaujantis Komisijos įgyvendinimo reglamentu (ES) 2015/2447 (3) nustatytomis tarifinių kvotų valdymo taisyklėmis;
                  
               
                     (5)
                  
                  
                     pagal Tarybos sprendimo (ES) 2020/2252 (4) 12 straipsnį Susitarimas laikinai taikomas nuo 2021 m. sausio 1 d. Kad Susitarimo ORIG-2A priede nustatytos kilmės statusą turinčių produktų kvotos būtų veiksmingai valdomos ir taikomos laiku, šis reglamentas turėtų būti taikomas nuo tos datos;
                  
               
                     (6)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimo (toliau – Susitarimas) ORIG-2A priede nustatytos nukrypti leidžiančios nuostatos taikomos priede išvardytiems į Sąjungą importuojamiems produktams neviršijant jame nustatytų kvotų.
         
         
            2 straipsnis
            Priede nustatytos kvotos valdomos pagal Įgyvendinimo reglamento (ES) 2015/2447 49–54 straipsnius.
         
         
            3 straipsnis
            Norint pasinaudoti priede nustatytomis kvotomis, kai prašoma taikyti lengvatinį [muitų tarifų] režimą remiantis pareiškimu apie prekių kilmę, tas pareiškimas apie prekių kilmę surašomas pagal Susitarimo ORIG.19 straipsnį ir jame pateikiamas šis papildomas pareiškimas anglų kalba: „Origin quotas - Product originating in accordance with Annex ORIG-2A“.
         
         
            4 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gegužės 11 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 269, 2013 10 10, p. 1.
         
            (2)  OL L 444, 2020 12 31, p. 14.
         
            (3)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).
         
            (4)  2020 m. gruodžio 29 d. Tarybos sprendimas (ES) 2020/2252 dėl Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimo ir Europos Sąjungos ir Jungtinės Didžiosios Britanijos ir Šiaurės Airijos Karalystės susitarimo dėl keitimosi įslaptinta informacija ir jos apsaugos saugumo procedūrų pasirašymo Sąjungos vardu ir laikino taikymo (OL L 444, 2020 12 31, p. 2).
      
      
         
            PRIEDAS
            Nepaisant Kombinuotosios nomenklatūros aiškinimo taisyklių, lengvatų sistemos aprėptis, atsižvelgiant į šį priedą, nustatoma kartu pagal Tarybos reglamento (EEB) Nr. 2658/87 (1) I priede, iš dalies pakeistame Komisijos įgyvendinimo reglamentu (ES) 2020/1577 (2), nustatytus KN kodus ir pagal šio priedo lentelės trečioje skiltyje pateiktą produkto aprašymą.
            
                        Eilės Nr.
                     
                     
                        KN kodas
                     
                     
                        Produktų aprašymas
                     
                     
                        Kvotos laikotarpis
                     
                     
                        Kiekis (neto masė)
                     
                  
                        09.6002
                     
                     
                        1604 14 
                     
                     
                        Paruošti arba konservuoti tunai, dryžieji tunai ir Atlanto (paprastosios) pelamidės (Sarda spp.), sveiki arba supjaustyti į gabalus (išskyrus maltus)
                     
                     
                        Nuo sausio 1 d. iki gruodžio 31 d. (nuo 2021 m.)
                     
                     
                        3 000  tonų
                     
                  
                        09.6004
                     
                     
                        1604 20 70 
                     
                     
                        Kiti paruošti arba konservuoti gaminiai iš tunų, dryžųjų tunų arba kitų Euthynnus genties žuvų (išskyrus sveikas arba supjaustytas į gabalus)
                     
                     
                        Nuo sausio 1 d. iki gruodžio 31 d. (nuo 2021 m.)
                     
                     
                        4 000  tonų
                     
                  
                        09.6006
                     
                     
                        7603 
                     
                     
                        Aliuminio produktai ir aliuminio gaminiai (išskyrus aliumininę vielą ir aliumininę foliją)
                     
                     
                        Nuo sausio 1 d. iki gruodžio 31 d. (2021, 2022 ir 2023 m.)
                     
                     
                        95 000  tonų
                     
                  
                        7604 
                     
                  
                        7606 
                     
                  
                        7608 –7616 
                     
                  
                        7605 
                     
                     
                        Aliumininė viela
                     
                  
                        7607 
                     
                     
                        Aliumininė folija
                     
                  
                        09.6006
                     
                     
                        7603 
                     
                     
                        Aliuminio produktai ir aliuminio gaminiai (išskyrus aliumininę vielą ir aliumininę foliją)
                     
                     
                        Nuo sausio 1 d. iki gruodžio 31 d. (2024, 2025 ir 2026 m.)
                     
                     
                        72 000  tonų
                     
                  
                        7604 
                     
                  
                        7606 
                     
                  
                        7608 –7616 
                     
                  
                        7605 
                     
                     
                        Aliumininė viela
                     
                  
                        7607 
                     
                     
                        Aliumininė folija
                     
                  
                        09.6006
                     
                     
                        7604 
                     
                     
                        Aliuminio strypai, juostos ir profiliai; aliumininės plokštės, lakštai ir juostelės, kurių storis didesnis kaip 0,2 mm; aliumininė folija
                     
                     
                        Nuo sausio 1 d. iki gruodžio 31 d. (nuo 2027 m.)
                     
                     
                        57 500  tonų
                     
                  
                        7606 
                     
                  
                        7607 
                     
                  
               (1)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
            
               (2)  2020 m. rugsėjo 21 d. Komisijos įgyvendinimo reglamentas (ES) 2020/1577, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 361, 2020 10 30, p. 1).